Notum sit universis presentibus et futuris quod domnus Filius vendidit fratribus Cisterciensibus jornale cuiusdam vinee uno quarto minus sub summa XXVI librarum Divionensis monete. Illa vinea sedet in vineto quod Album appellatur apud Layre. Hec autem venditio facta fuit in presentia Johannis Rufi et multorum aliorum virorum sapientium tali conditione quod si aliquis super istam venditionem moveret calumpniam contra omnes calumpniatores huius facti bona fide garantiam portabit.